
Es un matí de Mars. Ocupa'l primer terme de 
l'escena un jardí de torreta, limitat al fons per una 
reixa ab l'entrada al mi tg, tancada. En diagonal, a 
la esquerra, paret de tanca ab una escala de mà que 
s'hi apoya. A la dreta, la fatxada de la torre. (Cal que 
la tanca de reixa del fons no sigui gaire lluny, pe- 
ra evitar que's perdin les escenes que passen a l'altra 
banda). 

Fa molt vent, y per la part de fora del jardí van y 
venen els passants tots arrupits, com si embestíssin 
les ratxades ab el cap. Els homes s'aguanten el ba- 
rret o la gorra pera que no'lsvoli. 

A un arbre del jardí acaba de penjarshi un ba- 
rret, y comensa l'acció entrant a escena en Lluis, 
tet esverat. Com que ja se suposa que es l'amo del 
barret, no cal dir que va sense rès al cap y corrent 
d'una manera esbogerrada. Això fa que entri cayent 
•de nassos. Però qui cau y s'aixeca, no passa vergonya, 
y en lluís ho fa d'aixecarse aixís que ha caigut. 
Y diu: 

LLUIS " 

jMalviatge'I vent y malviatge'l Mars! (tot 
espolsantsé) Y «jahont deu haver anat a parar 
ara'l barret? (a un passant) ^No hauria pas vist 
passar un barret? 

PASSANT 

(aturantse y rumiant una estoneta) 
Home, li diré... Tant com un barret... 

lluís 

I 

Un barret negre, tou, d'ales amples... D'ar- 
tista, <fsab? Aixís... (fa ab les mans una acció 
com si's coloqués el barret a la xamberga). 

passant (tornant a rumiar) 

jNo hi caich!... <jQue fa molta estona 
d'això? 

LLUÍS 

|Ca! No senyor... Ara mateix. 

PASSANT 

Un barret negre, <jeh? 

lluís (ab ansietat) 
Si, negre, a tall d'artista... 

passant (sempre rumíós) 
Déixim fer memòria... Un barret negre,, 
ara mateix... a tall d'artista... No... no recor- 
do... Es dir, veurà, li diré... 

LLUÍS 

Digui, digui. ' 

passant 

Ha dit negre, ^oy? (Lluis fa que sí ab el cap) 
Tant com negre... 

lluís 

Be, era una mica vell y potser ab la pols... 

passant 
(sense deixar la seva actituf) 
jCà, ao pot ser!... A hores d'ara... ja deu 
parar a Sant Pere Màrtir! 

lluís 

(a punt d'arrencar a córrer) 
Me n'hi vaig. 

passant (deienintlo) 
Aturis, no's .precipiti. Me sembla que no 

devia ser el seu. Perquè d'això ja fa cap a mit- 
ja hora... Y vostè diu... 

LLUÍS 

Que ara mateix el duya posat. 

PASSANT 

Sent aixís, no he dit rès... Però, esperi... 
esperi... Ara mateix... Ara mateix... Si fos una 
gorra... <iVeu? De gorra si que ara mateix n'he 
vist passar una. Lo que hi ha es que l'home 
que l'havia perduda l'ha atrapada totseguit. 
Després, vostè ha dit un barret... 

lluís (cridant) 

|Sí! jjun barret negre, tou, d'ales amples!! 

PASSANT 

D'ales amples... tou... negre... No'l puch 
servir. Ho sento molt, però no puch. Serà un 
altre dia... Tinch molt gust tn conèixel... Es- 
tigui bonet... 

lluis (malhumorat) 
Passihobé tingui. (El Passant desapareix y 
en Lluis, no sabent cap ahont dirigirse, fa al- 
guns gestes d'home desesperat tot dient) |Malvi- 
natge el Mars, y malvinatge'l vent, y malvi- 
natge'l barret! (El Passant torna a aparèixer 
Y'l tusta de V esquena.) 

PASSANT 

Escolti, jove. 

LLUÍS 

<»Altra vegada? ^Què si lo ofereix? 

PASSANT 

|Vol fer el favor de dirme ahont viu? 

LLUIS 

Plassa del Born, setanta, 

passant (apuntant en un paper) 
^La gràcia dè vostè? 

LLUÍS 

Lluis Vires, per servirlo. 

PASSANT 

(endressantse l apuntació que ha près) 
Gràcies... Estigui tranquil, que sisè rès del 
seu barret, ja li enviaré a dir. Fins a més 
veure. (Se'n va) 

lluís 

«cAlante», mitg amich. (se senten algunes 
ratxades de vent més Jorles que abans) \ Ànsia! 
jAra va bé! {Com bufa'l lladre! (Somrient) 
I Però, calla! {Ara bufa del altre costat! Potser 
el vent mateix me tornarà'l barret... Fora cu- 
riós... Si abans anava cap allí y ara torna cap 
aquí... me sembla que... (adonantse del barret, 
penjat al arbre de dins del jardí) jVatua l'olla! 
;Si es allà dalt! Però, <jquí hi arriva allà dalt? 
(prova de fer caure el barret ab la mà extesa 
enlaire, però no arriva) {Va! va! No hi ha més 
remey! (s'enfila per entre la tapia y la reixa, pel 
indret ahont hi ha l 'escala, però al ser enfilat, 
se sent la veu de l'Antonieta que crida desde 
dintre de la casa): 

ANTONIETA 

{Lladres! {Lladres! ; Assistència! (Lluis resta 
encantat), 

LLUIS 

{Carat! {Han cridat lladres! Aquí dins passa 
alguna tragèdia. {Carat, carat! 

ANTONIETA (desde dins) 
{Assistència! {Lladres! {Me salten el jardí! 

\ 

LLUÍS 

jCarat! jAixò va per mí! (dirigint la veu cap 
a la casa. |Psit! jpsit! f Senyora! No s'alarmi... 
Soch jo, en Lluis Vives... Un pobre jove que 
ha perdut el barret... No s'espanti, senyora... 
Soch un bon xicot molt tímit, que no ha go- 
sat trucar. 

ANTON1ETA 

(sortint y tremolantli la veu) 
,jQuè fa vostè aquí dalt?<jQuí es vostè? ^Què 
hi ve a buscar a casa meva? 

lluís 

<jQue què faig aquí dalt? Un paper ridícol: 
veliaquí lo que hi faig... <íQue qui soch? Un 
pobre desgraciat molt tímit que no ha gosat 
trucar. <jQue qué hi vinch a buscar a casa se- 
va? Rés, senyora, rés... un barret... y un «cso- 
foco»:... Veliaquí, senyora, sino que'l «sofoco» 
ja'l tinch y'l barret encara no. |Y veliaquí!... 
Jo li prego, jo li suplico, jo li demano... 

ANTON 1ETA 

|A mino m'ha de demanar rèsl jVàgissen, 
o crido! v 

LLUÍS 

Si, si, senyora, si. Com vostè vulgui. Però 
permètim que li demani... 

ANTONIETA 

(Vàgissen, li dich! 

lluís 

Si si; ja me'n vaig. Però abans, desitjaria 
de la seva amabilitat, que'm deixés un bastó... 
Consideri, senyora, que no li demano cap cosa 
del altre mon. 

ANTONIETA 

jNo'n tinch de bastons! 

LLUÍS 

Un extranyinador... Una escombra... Vostè 
no pot permetre que jo me'n vagi sense rès al 
cap... Vostè no pot voler que joagafi un refre- 
dament que'm „porti al Cementiri... Vostè no's 
pot resignar a carregarse un pes aixís sobre la 
conciencia... (pausa). Escolti, senyora, <ide 
debò no tindria cap bastó del seu marit? 

ANTON1ETA 

I No hi ha homes a casa! Una servidora es 
viuda. 

lluís 

|Ja laplanyo! Crègui, senyora, que'n tinch 
un veritable sentiment... jDe tot cor, senyora! 
(transició). Y digui, digui... ^No era aficionat 
a pescar el seu marit? 

ANTONIETA 

|Y ara! jVes quina pregunta! <jA què ve 
això? 

LLUÍS 

Ho dich perquè, si hi era aficionat, podria 
ser que vostè'n conservés la canya per recort. 
Y una canya m'aniria molt bé ara per pescar 
el barret. 

ANTONIETA 

No, només^ li agradava cassar. 

lluís 

,jY no guarda l'escopeta, vostè? 

ANTONIETA 

I Encara'm farà riure! <fQue potser vol fers- 
hi a escopetades? 



Dig 



UN COP DE VENT 



'5 



LLUÍS 

No, Jsenyora, no. [Deu me'n guart!... En 
ma vida he gosat tirarne una. jCòm que soch 
tan tímit!... Però una escopeta es llarga, <jsab?... 
y estirant el bras, armat de la escopeta, podria 
fer caure el barret. 

antoni eta (entre sí). 
Potser ab una barreta de les cortines... 

lluís 

jSi, senyora, si! iQualsevol cosa! El cas es 
acabar ab aquesta situació, que m'es molt vio- 
lenta. Cregui que estich confós, avergonyit, 
sofocat... Fàssis el càrrech de que soch un jove 
prudent, ^sab? 

ANTONIETA 

jOh, ja ho crech! Totseguit que The vist 
que m'assaltava el jardí, ja ho he conegut que 
la prudència'l perdria. 

lluís 

(No se'n burli, senyora, que això de bur- 
larse de la desgracia, es unacrudeltat!... Fàssis 
el càrrech que jo bé m'he apiadat de vostè quan 
m'ha dit que era viuda, (transició). ;Donchs, 
<iha dit que'm deixaria una barreta de les cor- 
tines? i Li agrahiré molt, senyora! jN'hi guar- 
daré un reconeixament etern! Si, senyora, si... 
Perquè jo me'n recordo molt dels favors que'm 
fan. jSi senyora, molt!... 

antonieta (resignada) 
Vaja, donchs, anem a buscar la barreta. 
(entra a la casa). 

LLUÍS 

jOh! <icóm li podré pagar?... 

(Apareix de nou el Passant, que busca per F esce- 
na una estona, fins que veu a nen Lluis en acti- 
tut de baixar de la tapia per la banda de dintre} 

PASSANT 

- 

jPsit! |psit! Jove... 

lluís 

(Desde aquesta banda de reixa, acabant de 
baixar) <jQuè'm cridava? 

PASSANT 

Si, senyora Me sembla >que ja li he vist el 
barret. Uns xicots el feyen córrer a puntades 
de peu. Havia de ser el de vostè per forsa: un 
barret gris, fort, de moda... Si, si... les senyes 
son mortals. 

lluís 

i Molt bé! imolt bè! Dónguili espressions. 

PASSANT 

^Que se'n burla? 

lluís 

jVol callar! 

passant 

Es que perxò... Y escolti: ,jNo m'ha dit que 
vivia a la plassa del Born? 

lluís (confós) 
jSi, senyor, si! Plassa del Born, setanta. 

PASSANT 

Com que'l veig aquí, igual que si fos a casa 
seva. 

lluís (parlant atropelladament) 
jSi, senyor, si! Y ho es... Es dir, ho es y no 
ho es... Aquí hi tinch... hi tinch família... 
com si diguéssim... 

passant * 
^Potser la promesa? 

LLUÍS 

Veurà .. Tant com la promesa... En fí... 
<jquè li diré jo?... Podria ser... ^comprèn? 
(Apareix Antonieta ab una llarga barreta de 
cortina a la mà). 

passant 

jGuapa! \Si senyor!... |guapaf... (apart a 
L·luis). El felicito, (alta Antonieta, aquí aliar- 
ga la mà per entre la reixa). Tinch molt gust 
en conèixela, senyoreta... Molt gust... jMoltl 
Ei senyor m'havia parlat de vostè y... 

ANTONIETA 

(apart a Lluis, sense fer cas del altre, que 
segueix el seu camí) 

tQuè vol dir aixó? ^Per què s'ha ficat al 
jardí vostè? 

lluís (apart a Antonieta) 

No, senyora, nó... jNo m'hi he ficat! Les 
circunstancies m'hi han fet ficar... Com que 
soch tan tímit, he tingut por de que si'm ve- 
yen sobre la paret, me prenguessin per un lla- 
dre. Y això m'ha decidit a baixar... Si, senyora, 
iaixò! 

ANTONIETA (alt). 

^Sab que es molt íresch vostè? 

LLUÍS 

Si, senyora, si... Es dir... no senyora, nó... 
La timidesa, <jsab?... 

ANTONIETA 

Si arriva a ser atrevit, digui que pendría 
aquesta casa per la seva. 

lluís 

jSi, senyora, si! Si arrivo a ser atrevit, jho 

faig! Crèguim, senyora... Però la timidesa'm 
pert sempre a mi. Si no fos tímit, fora un gran 
home, jo. {Segur que ja seria casat! 

anton ieta (suavisantse) 
Ah, <ies solter? 

lluís 

Soch lliure, senyora, lliure com el vent... 
(guaitantse el barret). Y es mala comparansa. 
antoni eta (somrient) 

Donchs, miri, trobo que ja comensa a ser 
cullidor, vegi (reprenentse). jAy! que soch bo- 
ja, jo també!... Tingui (donantli la barreta). 
Despengi l barret y vàgissen... jQuin compro- 
mís si algú'l veya aqui! 

lluís (ab formalitat) 

Fora home per reparar tots els danys y per- 
judicis. {Paraula de cavaller, senyora! 

ANTON1ETA 

jMe sembla que n'hi ha un tronera de 
vostè! 

lluís 

(ab la barreta a la mà, plantat com un gue- 
rrer ab la llansa y posantse la mà al pit.) 

jNo ho cregui, senyora! Soch un anyell. 
Si vostè provés de casarse ab mi, ja me'n sa- 
bria donar rahó. 

ANTONIETA 

<jAb quin dret me parla d'aquesta manera? 

lluís 

|Ab cap, senyora... ab cap! Era un dir, no- 
més. Perquè no. tinch tantes pretensions enca- 
ra per creure que jo podés ser digne de vostè. 
Sino que soch una mica aturdit, ^sab? y a ve- 
gades, sense pensar, me propasso de paraules. 

Però sempre a fi de bé. jSi, senyora! jAixó, si! 
Jo li diré bromejant una cosa, vostè'm pendrà 
pel mot... (Antonieta va per replicar). jEs un 
dir!... Vostè'm pendrà pel mot, y casament 
fet, igual que si li hagués firmat una escriptu- 
ra, (donantse importància). Justament aquesta 
fermesa de paraula, es lo que ha fet el crèdit 
del meu establiment. 

• 

antonieta (obrint Vull) 
jAh! <Jté establiment, vostè? 

lluís 

Comerciant de grans y farines. Si, senyora, 
per serviria. Encara que ab aquesta cara no'n 
necessita de farina. (L·luis ja com si anés a des- 
penjar el barret, però no s acaba de decidir). 

ANTONIETA 

No senyor, no. (somrient). Aqui tot es na- 
tural. 

lluís (ab un exabrupte) 
Tanqui la boca, {cuiti! 

ANTONIETA 

,jY ara? <iPer què? 

LLUÍS 

Perquè aquesta somrisa es un atentat al re- 
pòs de les persones, j Si jo fos Govern, les re- 
glamentaria les somrises de les dones guapes! 
^Ahont me va a parar ab aquest dos rengles 
de dents tan rebufons? 

ANTONIETA 

jCalli, plaga! 

LLUÍS 

Vostè m'ofén, jsenyora!... 

ANTONIETA 

Be, <jque se* n va o que? 

LLUÍS 

Déixim revenir una mica. <jTot just aca- 
bem de conèixer y ja vol renyir? 

ANTONIETA 

Es que... 

lluís 

. <iMe permet que li fassi una pregunta? 

ANTONIETA 

Fassi... Com que si no li permetés, també 
la faria de la mateixa manera. 

lluís 

Digui... <jno té cap fill del seu matrimoni? 

ANTONIETA 

<:Per què necessita saberho? 

LLUÍS 

Jo m'entench. 

ANTONIETA 

(ab vaguetat, després de rumiar una mica) 
Donchs... no senyor. ^Està satisfet? 

lluís 

i Mal negoci! aixis si que'm sembla que no 
arrivarem a fer tractes. A mi'm convindria que 
tingués un nen o una nena... Millor una nena 
que un nen. 

ANTONIETA 

Y ^què se n'hi endona a vostè que jo tin- 
gui o no tingui fills? 

lluís 

Molt se m'endona, perquè, ab l'estona de 
conversa que hem tingut, he comensat a sen- 
tir per vostè una fonda simpatia. 

ANTONIETA 

Y ^què té que veure això ab els fills? 

LLUÍS 

Jo m'entench, senvora. 

ANTONIETA 

Y balla sol. 

lluís (ràpit) 
i Perquè vostè no'm vol fer dé parella!... 
Que si vostè volgués... d'aquí una mesada ba- 
llaríem junts. Vostè es la dona que a mi 'm 
convé jN' estich segur! 

ANTONIETA 

Be, be, be,... Ja'n parlarem un altre dia d' 
això. 

LLUÍS 

jAh! però ^vostè'm permetrà que torni un 
sltre dia? 

ANTONIETA 

jAb tot s* agafa! 

lluís 

jJa conech que si! Perquè 'm sembla que 
vostè també 'm té una miqueta de simpatia. 

ANTONIETA 

<jSab que es un bon tros pretensioset? 

lluís 

jRès d' això, senyora! Y la prova es que, 
sentint jo per vostè un gran amor, m' aconten- 
to, per ara, ab una miqueta de simpatia. Però 
estich segur de que quan me conegui a fons, 
m' anirà estimant. jSoch un àngel per dintre! 
(Antonieta va per dir quelcom) Vostè per din- 
tre y per fora: jd' acort! 

ANTONIETA 

^Veu com vostè mateix s'enfila? 

LLUÍS 

[Si ja ho sé, dona, que per fora soch lleig! 

antonieta (posturera) 
Jo no dich tant. 

lluís (ab alegria) 
|Gracies, senyora! Això demostra que vostè 
comensa a mirarmeab bons ulls. 

ANTONIETA 

Es graciós. 

lluís 

<|Me troba graciós? jOh! jno sab pas 1' ale- 
gria que'm dona... Antonieta! 

ANTONIETA 

^Quí li ha dit el meu nom? 

lluís 

jL* amor me ï ha fet endevinar! Donchs, 
si, Antonieta, jo V estimo, vaja. 

ANTONIETA 

Si m' estima, fassi el favor de no compro- 
metrem més. 

lluís (ab recansa) 
Ja me'n vaig... (mitg mutis arrossegant la 
barreta per la escena. Després recula sobtada- 
ment) Però voldria que'm dongués una espe- 
ransa... 

ANTONIETA 

Veurem... 

LLUÍS 

Vostè demana informes, s' entera de qui 
soch jo y després ;obri en conseqüència! Ja 
veu que no puch ser més prudent en les me- 
ves pretensions. 

ANTONIETA 

Molt bé, pero ara vàgissen. 

lluís 

Ja me'n vaig (igual joch que abans; aliar- 
gantli la mà) Soch tot seu. Y a Ja plassa del 
Born, setanta, té un magatzem a la seva dis- 
posició. Y si no vol anar tan lluny, a doscents 
passos d* aquí, al carrer d' Alfons, la primera 
cantonada a l'esquerra, té una torra que V es- 
pera. Es aquella de la punxa, <;sab? 

ANTONIETA 

Prou que la conech. Y que es bonica. 

lluís 

No tant com vostè's mereix, (en aquet mo- 
ment apareix un nen que s'acosta a la reixa 
cridant:) 

NEN 

jPapà! jPapà! <íQue fas aquí, papà? (Lluis 
resta sorprès, deixant caure la barreta, Anto- 
nieta pren un aire d 1 indignació). 

ANTONIETA 

{Senyor meu! <íQuè significa això? <jQuina 
burla es aquesta? {Surti desseguida del meu 
devant! 

LLUIS 

Però... 

ANTONIETA 

jVàgissen! 

lluís (sofocat y en veu baixa) 

Senyora, dissimuli. {Pensi que tinch el meu 
fill al devant! jNo vulgui esverar a la ignocen- 
cia!... 

ANTONIETA 

^Y què se m'endona a mi del seu fill? 

j Vostè s' ha burlat de mi, empescantse un tei- 
xit de mentides! Sort que no me V he cregut 
de rès. 

lluís 

|Cap mentida, senyora! 

ANTONIETA 

íQuín cinisme! ^Vostè no ha dit que era 
solter? 

lluís 

jNo senyora! jMe 'n hauria guardat prou, 
perquè soch enemich de la mentida! 

ANTONIETA 

Aixís, dech ser jo Ja mentidera. 

LLUÍS 

Tampoch. 

ANTONIETA 

Donchs <icòm explica vostè... 

lluís (interrompentla) 

Molt senzill. Vostè m' ha preguntat si era 
solter jaixò si! Però jo no li he respost que si 
ni que no. Li he dit només que era lliure... 
Recordo be la frase: lliure com el vent... y es 
mala comparansa... 

ANTONIETA 

Aixís, </també es viudo? 

llvis 

Sí, senyora. 

ANTONIETA 

(ab un sospir de desjogament) 
\ Ah! {Obrint la reixa y fent seguir el nen) 
Entra, maco, entra. \Y quina criatura mésbu- 
fona! 

lluís 

S'assembla a sa mare, que al cel siga. 

antonieta (mirant a Lluis y al nen) 
Però els ulls son de vostè. La mateixa mi- 
rada de picardia .. «iCòm te dius, maco? 

LLUÍS 

Com jo: Lluis Vives. 

NEN 

Per zervirla. 

ANTONIETA 

jAy, el meu angelet! (petonejantlo y fent 
memòria) Lluis Vives, comerciant de farines, 
Plassa del Born... (de sobte) <jQue's deya fcíarce- 
la la seva senyora... [Sí, sí, havia de ser ella! 
(mirant al nen) {Si es la mateixa estampa! Fo- 
ra els ulls, que ella'ls tenia blaus. 

LLUIS 

<jCòm? <jse coneixien? 

ANTONIETA 

ija ho crech! Y allà dins tinch una pila de 
cartes d'ella, que parlen de vostè ab gran elo- 
gi... {Pobra Marc ela! [Sembla providencial ai- 
xò! jVes qui m'ho havia de dir que al tornar 
d'Amèrica jo... 

LLUIS 

Aixís vostè es l'Anton ieta Borrell {Prou 
que me'n havia parlat' la pobra Marcela! 

NENA 

(sortint tota joyosa de la casa) 
{Mamà! 

LLUÍS 

(fent tenfadat a Antonieta) 
[Senyora! j Vostè m'ha enganya tl 

ANTONIETA 

Estich confosa, aturdida... 

NENA 

Digui, mamà, ^que es el cosinet de San Fe- 
liu aquet nen? 

lluís 

(somrient de sobte y Jent festes a la nena) 
No, maca. Es el germanet de San Ger- 
vasi (a Antonieia). <iOy, Anton ieta? 

ANTON1BTA 

com nó, si sembla que tot això ho hagi 
combinat la Providencia? 

{La nena y el nen s'agajen de les mans, 
apensen cap al públich y diuen:) 

NENA 

^Oy que es bufó el germanet? 

NEN 

<>Oy que es bufona la germaneta? 

Arràn del cingle (novela) ... 3 ptes. 

Els habitants de la lluna (novela) <*) 2 » 

Veusaqui que una vegada... (ron- 
dalles pera noys 0>. . . 1 5o » 

Teatre 

La jova, tragèdia vulgar en un 

acte 1 » 

La sardana dels promesos, obra 

lírica en un acte W. . . 20 » 

La fortuna boja, comèdia en tres 

actes ....... 2 » 

Un cop de vent, pas de comèdia 

en un acte 5o » 



(1) Edició de la Iluttracià Catalana. 

(2) Biblioteca popular «Patufet». 

f3) Edició popular d« La nootla catalana. Música del 
mestre Esquerrà. 



BIBLIOTEM "BE TOTS COLORS" 

Pessetes 

La llàntia del odi, tragèdia en quatre 
actes, per Gabriele d'Annunzio. Tra- 
ducció de Salvador Vilaregut ... 2 

La fortuna boja, comèdia en quatre ac- 
tes, per Joseph Morató 2 

Papà ministre, drama en tres actes, per 
Gerolamo Rovetta. Traducció de Nar- 



cís Oller 2 

fPor! comèdia en un acte, per Fèlix Du- 
quesnel. Adaptació de Narcis Sicars 
y Salvadó (agotada) 5o 

Els mestres contistes. Volum primer. 
(Ivan Tourgenieff, Hégésippe Mo- 
reau, Eça de Queiroz) 1 

La campana submergida, rondalla escè- 
nica en cinch actes, per Gerhart 
Hauptmann. Traducció de Salvador 
Vilaregut 2 

Les ales de cera, comèdia en dos actes, 

per Manel Folch y Torres. . . . 1 5o 

Cor delator, monòlech, per Edgar Poe. 
Narració extraordinària adaptada a 
la escena per A. Albert Torrellas. . 25 

L'assumpció de Hannele Mattern, dra- 
ma d'ensomni en dos actes, per Ge- 
rhart Hauptmann i 5o 

Els pobres menestrals, obra en tres ac- 
tes, per Adrià Gual ...... 2 

Els mestres contistes, Volum segón. 
(Oonan Doyle, Catulle Mendés) . . 1 



Pessetes 

Els picarols, rondalla de l'Alsacia en 
tres actes, per Erckmann-Chatrian. 
Traducció de Salvador Vilaregut. . 2 

Joventut de Princev, comèdia en cinch 
actes, per Wilehlm Meyer Forster. 
Traducció de Carles Costa y Joseph 
Maria Jordà 2 

Gent d 1 ara, comèdia en dos actes, per 

Eduard Coca y Vallmajor . . . . 1 5o 

Un cop de vent, pas de comèdia en un 

acte 5o 

